1649-ben veszi kezdetét Zbarazs ostroma és Podbipięta is részt vesz a vár védelmében 15 000 katonával, köztük Jan Zagloba, Jan Skrzetuski és Michał Wołodyjowskival együtt. Vitézül harcol, és az ostrom idején sikerül beteljesítenie fogadalmát, három pogány fej levágását. Mivel a védők már egyre nehezebben tudják tartani magukat, Longinus jelentkezik a hercegnél azzal a szándékkal, hogy megpróbálna átjutni az ostromgyűrűn II. János Kázmér lengyel királyhoz segítséget kérni a kozák–tatár haderő ellen. A litvánnak sikerül átjutnia a kozák szekértáboron, de közel a sikerhez egy tatár csapatba ütközik. Megölni viszont nem tudják, mert a lovag zerwikapturával sorra vágja le a támadóit. Végül a tatárok íjakkal támadnak a nagytestű lovagra és sikerül megölniük. Longinus az utolsó percét, közel a halálhoz, imádkozással töltötte.